钦定古今图书集成/明伦汇编/官常典/第005卷 > 易经 > 《谦卦》
## 钦定古今图书集成/明伦汇编/官常典/第005卷 > 易经 > 《谦卦》

九三，劳谦，君子，有终，吉

〈程传〉三以阳刚之德而居下体，为众阴所宗。履得其位，为下之上，是上为君所任，下为众所从，有功劳而持谦德者也，故曰“劳谦。”古之人有当之者，周公是也。身当天下之大任，上奉幼弱之主，谦恭自牧，夔夔如畏然，可谓有劳而能谦矣。既能劳谦，又须君子行之，有终则吉。夫乐高喜胜，人之常情，平时能谦，固已鲜矣，况有功劳可尊乎？虽使知谦之善，勉而为之，若矜负之心不忘，则不能常久，欲其有终，不可得也。唯君子安履谦顺，乃其常行，故久而不变，乃所谓“有终”，有终则吉也。九三以刚居正，能终者也，此爻之德最盛，故象辞特重《义》。卦唯一阳，居下之上，刚而得正，上下所归，有功劳而能谦，尤人所难，故有终而“吉。”占者如是，则如其应矣。

《象》曰：“劳谦君子”，万民服也。

〈程传〉“能劳谦”之君子，万民所尊服也。

又

六四。无不利㧑谦。《象》曰：“无不利㧑谦。”不违则也。

〈程传〉四居上体，切近君位。六五之君又以谦柔自处，九三又有大功德，为上所任，众所宗，而己居其上，当恭畏以奉谦德之君，卑巽以让劳谦之臣，动作施为，无所不利，于“㧑谦”也。动息进退，必施其谦，盖居多惧之地，又在贤臣之上故也。义柔而得正，上而能下，其占无不利矣。然居九三之上，故戒以“更当发挥其谦”，以示不敢自安之意也。